Diari Oficial de la Generalitat Valenciana


Sumari del DOGV 8060, del 12-06-2017 (2017/5221)

RESOLUCIÓ de 25 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'exercici 2017 les subvencions a municipis de la Comunitat Valenciana per a l'execució d'obres en matèria d'abastiment d'aigua, sanejament i defensa contra inundacions
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5221


Data del document
:   25-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 25 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'exercici 2017 les subvencions a municipis de la Comunitat Valenciana per a l'execució d'obres en matèria d'abastiment d'aigua, sanejament i defensa contra inundacions  
 [2017/5221]  
L'Ordre 13/2017, de 21 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, aprova les bases reguladores per a la concessió de subvencions a municipis en l'execució d'obres en matèria d'abastament d'aigua, sanejament i defensa contra inundacions, i compleix així el que disposa l'apartat 2 de l'article 9 de la Llei 38/2003, de 17 de novembre, general de subvencions, i per un altre costat segons disposa l'article 23 de la mateixa Llei, la iniciació del procediment de concessió de les subvencions es realitzarà per mitjà de convocatòria aprovada per l'òrgan competent.  
  
D'acord amb l'anterior, atesa l'existència de disponibilitat pressupostària segons Llei 14/2016, de 30 de desembre, de Pressupostos de la Generalitat per a l'exercici 2017, amb aquesta finalitat, i en atenció al que s'ha exposat en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en virtut de les facultats conferides per l'article 17 de la Llei 5/1983, de 30 de desembre, del Consell, i tenint en compte la normativa bàsica de la Llei 38/2003, de 17 de novembre, general de subvencions, així com el Reglament, Reial decret 887/2006, de 21 de juliol, que la desplega.  
En virtut d'això, i fent ús de les facultats que tinc atribuïdes, resolc:  
  
Primer. Convocatòria i objecte de la subvenció  
Convocar els municipis de la Comunitat Valenciana a sol·licitar subvencions per a realitzar obres en matèria d'abastament d'aigua, sanejament i defensa contra inundacions. L'execució de les obres serà a càrrec dels mateixos municipis.  
Les obres subvencionades hauran de ser iniciades dins de l'any 2017, després de la data de notificació de resolució definitiva de concessió.  
Les obres que durant l'any 2016 van ser declarades d'emergència, ateses les seues característiques especials, podran haver sigut iniciades durant aqueix any, després de la dita declaració. Es farà constar aquesta circumstància en l'imprés de sol·licitud i s'haurà d'aportar també els documents relacionats en el corresponent apartat d'aquesta. Tot això d'acord amb l'apartat E) de la base 6 de les bases reguladores.  
  
Segon. Import global màxim i finançament  
L'import destinat a les subvencions és d'1.467.060,00 euros, que es finançaran a càrrec de la línia de subvenció 40.25.43.210.77 capítol VII S7299000 dels pressupostos de la Generalitat per a 2017.  
  
Tercer. Presentació de sol·licituds i documentació  
1. Les sol·licituds es presentaran través del model normalitzat que es publicarà en la guia PROP de la Generalitat  
http://www.gva.es/portal/page/portal/inicio/procedimientos'id\_proc=18044  
2. Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del Procediment Administratiu Comú, presentaran les sol·licituds telemàticament a través de la seu electrònica de la Generalitat en la següent URL  
 http://www.gva.es/portal/page/portal/inicio/procedimientos'id\_proc=18486  
Els documents que s'annexen al tràmit telemàtic hauran d'anar firmats electrònicament per les persones, que, segons el tipus de document procedisca.  
  
3. D'acord amb el que disposa l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del representant legal i d'estar al corrent del compliment de les seues obligacions tributàries i davant de la Seguretat Social. En el cas que el sol·licitant s'opose que l'òrgan gestor obtinga directament aquesta informació, haurà d'indicar-ho expressament en el formulari, i queda obligat a aportar els documents acreditatius corresponents.  
  
4. Si algun dels subjectes a què fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la seua presentació electrònica..  
5. La documentació de sol·licitud a presentar mitjançant els annexos I, III i IV, l'estableix la base 6 de les bases reguladores. Les obres d'emergència a què fa referència l'apartat primer de la present resolució, la base 1 de les bases reguladores, i l'apartat E de la base 6a de les bases reguladores, adjuntaran a més de la declaració d'emergència, els documents justificatius de l'execució de l'obra, que es troben en l'expedient de contractació fins al moment de la sol·licitud  
  
  
Quart. Termini de presentació de sol·licituds  
El termini de presentació de les sol·licituds serà de quinze dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Les obres que després de la finalització del termini siguen declarades d'emergència podran ser sol·licitades en la convocatòria de l'any 2018, sempre que aquesta així ho establisca i hi haja crèdit adequat i suficient en els pressupostos de l'exercici corresponent.  
  
Cinqué. Procediment de concessió  
El procediment de concessió de les subvencions convocades per mitjà d'aquesta resolució serà en règim de concurrència competitiva, establit en l'article 22, capítol I, títol I de la Llei 38/2003, de 17 de novembre, general de subvencions  
  
Sisé. Notificació de la resolució i publicitat de les subvencions concedides  
A més del que estableix la base 9 de les bases reguladores respecte dels procediments de notificació i publicitat, els beneficiats rebran notificació de la resolució de concessió.  
  
Seté. Termini de justificació de la subvenció  
El projecte objecte de subvenció serà executat i tramesa la totalitat de la documentació justificativa de la seua realització a la Conselleria d'Agricultura, Medi Ambient, Canvi Climàtic i Desenvolupament Rural una vegada transcorregut el temps assenyalat en el calendari de terminis, a partir de la recepció de la notificació de la resolució de la concessió. La documentació justificativa es podrà presentar fins al 15 de desembre de 2017. Serà obligatòria l'acreditació d'estar al corrent de les obligacions fiscals (Agència Tributària i Generalitat) i davant de la Seguretat Social. La presentació del material justificatiu s'emplenarà a través de la següent URL   
http://www.gva.es/es/inicio/procedimientos'id\_Proc=18408, adjuntant l'annex II. S'aportaran originals de les factures.  
  
Huité. No subjecció a l'article 107 del TCE  
Les subvencions convocades per mitjà d'aquesta convocatòria no necessiten la notificació a la Comissió Europea perquè no tenen els requisits de l'article 107.1 del Tractat Constitutiu de la Comunitat Europea, segons el Decret 147/2007, de 7 de setembre, al ser beneficiaris d'aquestes els municipis de la Comunitat Valenciana que són entitats que no exerceixen activitats econòmiques en què puguen oferir béns o serveis en el mercat. Per això, no hi ha la possibilitat de falsejament de la competència.  
  
Nové. Pla de control  
De conformitat amb l'article 169.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, la direcció general amb competències en matèria de recursos hídrics realitzarà un control in situ i de totes les sol·licituds a què es concedisca la subvenció per a dur a terme la comprovació material de l'efectiva realització de l'activitat i el compliment de la finalitat de la subvenció.  
  
  
DISPOSICIÓ FINAL  
  
Única  
La present resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
  
Contra el que disposa la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua publicació, de conformitat amb el que preveuen els articles 123 i 124 de la LPACAP o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que estableixen els articles 10 i 46 de la LJCA. Tot això, sense perjudici que s'utilitze qualsevol altra via que es considere oportuna.  
  
València, 25 de maig de 2017. La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.